Jiří Procházka

Mgr. Jiří Procházka (* 14. október 1992, Hostěradice) je český profesionálny bojovník zmiešaných bojových umení a bývalý Muay Thai kickboxer. V súčasnosti zápasí v kategórii poloťažkej váhy organizácie Ultimate Fighting Championship (UFC), kde je bývalým UFC šampiónom poloťažkej váhy. Pred svojim pôsobením v UFC bol prvým šampiónom poloťažkej váhy japonskej organizácie Rizin FF. Momentálne figuruje na desiatom mieste UFC rebríčka najlepších bojovníkov bez ohľadu na váhovú kategóriu (angl. pound-for-pound), a prvom mieste rebríčka najlepších bojovníkov poloťažkej váhy.

 Detstvo a začiatky 
Jiří Procházka sa narodil 14. októbra 1992 na južnej Morave v dedine Hostěradice neďaleko Znojma. Jeho otec zomrel keď mal Procházka šesť rokov.

Predtým ako začal s bojovými umeniami, hrával futbal za tím TJ Družstevník Hostěradice. Venoval sa taktiež jazde na BMX bicykli a florbalu. Do kontaktu s bojovými športami sa prvýkrát dostal počas stredoškolského štúdia na Bezpečnostnej právnej akadémii, kde mal povinné tréningy džuda, karate a grécko-rímskeho wrestlingu. V sedemnástich rokoch začal trénovať Muay Thai v Jetsaam Gyme v Brne. V tomto športe ako devätnásťročný vyhral titul majstra Českej republiky. O rok neskôr prešiel na MMA.

 Kariéra v zmiešaných bojových umeniach 
 Gladiator Fighting Championship 
Procházka uskutočnil svoj profesionálny MMA debut v apríli 2012 v Gladiator Fighting Championship, v tej dobe najväčšej českej MMA organizácii. Zápas vyhral prostredníctvom KO v prvom kole.

Po tom čo nazbieral bilanciu 6 výher a 2 prehry zápasením v GCF a iných regionálnych organizáciách v Česku i zahraničí, dostal Procházka možnosť bojovať o inauguračný titul GCF šampióna poloťažkej váhy proti českému MMA veteránovi Martinovi Šolcovi. Tesný zápas vyhral na KO letiacim kolenom. Touto výhrou si získal pozornosť českých mainstreamových médií, a viacero publikácií zápas označilo za „český zápas roka“.

Procházka svoj titul úspešne obhájil proti Tomášovi Penzovi, ktorého knokautoval letiacim kolenom v čase len 41 sekúnd prvého kola.

V roku 2015, tri roky po začiatku kariéry a s bilanciou 14-2-1, sa Procházka stal prvým českým bojovníkom ktorý získal zmluvu s japonskou organizáciou Rizin Fighting Federation.

 Rizin Fighting Federation 
Procházka v Rizine debutoval 29. decembra 2015 v rámci ich stokilogramového Grand Prix turnaja, kde sa jeho prvým oponentom v štvrťfinále stal Satoshi Ishii. Procházka vyhral na KO v prvom kole.

V semifinále turnaja o dva dni neskôr Procházka čelil budúcemu šampiónovi Bellatoru v poloťažkej váhe Vadimovi Nemkovovi, ktorého porazil na TKO. Vo finálovom zápase, ktorý sa uskutočnil v ten istý večer, Procházku v prvom kole knokautoval Muhammed Lawal.

17. apríla 2016 Procházka čelil Kazuyuki Fujitovi na podujatí Rizin 1. Zápas vyhral prostredníctvom TKO.

Následne vstúpil do Grand Prix turnaja 2016, kde v prvom kole jednohlasne na body porazil Marka Taniosa. Kvôli zraneniu kolena ktoré v zápase utrpel bol však nútený z turnaja odstúpiť.

V septembri 2017 sa Procházka na jeden zápas vrátil späť do Česka na podujatie organizácie Fusion FN, kde proti súperovi Willianovi Alvesovi zvíťazil na TKO v prvom kole.

Jeho ďalším súperom v Rizine sa stal Karl Albrektsson na podujatí Rizin Fighting World Grand Prix 2017, ktoré sa konalo 29. decembra 2017. Procházka opäť zvíťazil technickým knokautom v prvom kole.

28. júla 2018 na podujatí Rizin 11 Procházka čelil Brunovi Henrique Cappelozzovi. Zápas vyhral prostredníctvom KO v prvom kole.

Následne sa postavil proti Jakeovi Heunovi 30. septembra 2018 na Rizin 13. Procházka zvíťazil prostredníctvom TKO v prvom kole.

Vo svojom ďalšom zápase mal Procházka čeliť Emmanuelovi Newtonovi na podujatí Rizin 14, ktoré sa konalo 31. decembra 2018. Newton však zo zápasu odstúpil kvôli zraneniu rebra, a nahradil ho Brandon Halsey. Procházka vyhral prostredníctvom TKO v prvom kole.

 Rizin šampión poloťažkej váhy 
Po tom čo v Rizine nazbieral sériu šiestich víťazstiev po sebe, dostal Procházka možnosť zápasiť o inauguračný titul Rizin šampióna poloťažkej váhy proti svojmu bývalému premožiteľovi Muhammedovi Lawalovi na podujatí Rizin 15, ktoré sa konalo 21. apríla 2019. Tentoraz bol Procházka proti Lawalovi úspešný, vyhrávajúc na TKO v treťom kole.

12. októbra 2019 na Rizin 19 Procházka čelil Fábiovi Maldonadovi v netitulovom zápase. Maldonada knokautoval v prvom kole.

Procházka uskutočnil prvú obhajobu svojho titulu proti C. B. Dollawayovi 31. decembra 2019 na Rizin 20. Zápas vyhral prostredníctvom KO v prvom kole. Išlo zároveň o posledný zápas na Procházkovom kontrakte s Rizinom, po ktorom podpísal s UFC a uvoľnil svoj šampiónsky titul.

 Ultimate Fighting Championship 
Procházka podpísal zmluvu s UFC v januári 2020. Svoj debut v organizácii uskutočnil 11. júla 2020 na podujatí UFC 251 - Usman vs. Masvidal proti bývalému vyzývateľovi o UFC titul Volkanovi Oezdemirovi. Svojho súpera knokautoval v druhom kole. Získal zároveň ocenenie za Výkon večera.

V jeho druhom UFC zápase mal čeliť Dominickovi Reyesovi, taktiež bývalému vyzývateľovi o UFC titul, 27. februára 2021 na UFC Fight Night 186. V januári však Reyes odstúpil kvôli zraneniu, a zápas bol preložený na 1. máj na podujatie UFC on ESPN: Reyes vs. Procházka. Tesný zápas Procházka vyhral na KO lakťom z otočky v druhom kole. Jeho výkon mu získal ocenenia Zápas večera a Výkon večera.

 UFC šampión poloťažkej váhy 
Procházka mal čeliť šampiónovi Gloverovi Teixeirovi v titulovom zápase 7. mája 2022 na UFC 274. Zápas bol však neskôr z nešpecifikovaných dôvodov presunutý na kartu UFC 275 - Teixeira vs. Procházka, ktorá sa uskutočnila 11. júna 2022. Procházka zápas vyhral uškrtením súpera v piatom kole. Stal sa tak historicky prvým českým UFC šampiónom. Získal zároveň ocenenie za Zápas večera, a finančný bonus na základe fanúšikovského hlasovania o najobľúbenejšieho bojovníka karty, v ktorom sa umiestnil druhý za Valentinou Ševčenkovou. 

V prvej obhajobe svojho titulu sa mal Procházka opäť postaviť Teixeirovi  v odvetovom zápase 10. decembra 2022 na podujatí UFC 282. 23. novembra však bolo oznámené, že Procházka bol nútený zo zápasu odstúpiť kvôli vážnemu zraneniu ramena, ktorého liečba by mala zabrať viac ako rok. Z tohto dôvodu Procházka svoj titul dobrovoľne uvoľnil.

Procházka uskutočnil svoj návrat do klietky 11. novembra 2023 na UFC 295 - Jones vs. Miocic proti Alexovi Pereirovi v zápase o uvoľnený titul šampióna poloťažkej váhy. Zápas prehral na KO v druhom kole.

 Tréning 
Procházka trénuje v klube Jetsaam Gym v Brne pod vedením Martina Karaivanova a Jaroslava Hovězáka. V rámci prípravy na titulový zápas proti Gloverovi Teixeirovi Procházka vo februári 2022 na niekoľko týždňov vycestoval do americkej Arizony, kde v známom gyme Fight Ready trénoval s bývalým UFC šampiónom a olympijským wrestlerom Henrym Cejudom a Cejudovým trénerom Ericom Albarracinom. V minulosti taktiež viackrát trénoval v štokholmskom Allstar Training Center, kde boli jeho sparring partnermi UFC bojovníci Alexander Gustafsson a Chamzat Čimajev.

 Osobný život 
Procházka v minulosti zápasil pod prezývkou Denisa, ktorú dostal po tom čo jeho tréner zavolal na dievča s týmto menom, a zareagoval na to Jiří ktorý si myslel že volá na neho. Po svojom príchode do UFC si prezývku zmenil na BJP, čo sú iniciály jeho známej frázy a sloganu „Bomby jak píča“.

Procházka je známy ako nasledovateľ bušidó princípov a samurajských morálnych hodnôt, ako aj filozofie a učenia japonského šermiara Musašiho Mijamota. Mijamotova Kniha piatoch kruhov Procházkovi podľa jeho slov zmenila život.

Pred začiatkom kariéry v MMA pracoval Procházka ako vyhadzovač v nočnom klube. Má bakalársky titul zo Športovej fakulty Masarykovej univerzity v Brne, kde študoval obor Špeciálna edukácia bezpečnostných zložiek.

Okrem rodnej češtiny Procházka plynule hovorí aj po anglicky.

 Šampionáty a úspechy  
 Zmiešané bojové umenia 
 Ultimate Fighting Championship
 UFC šampión poloťažkej váhy (raz)
 Výkon večera (dvakrát) vs. Volkan Oezdemir a Dominick Reyes
 Zápas večera (dvakrát) vs. Dominick Reyes a Glover Teixeira
 2021 Polročné ocenenia: Najlepší zápas prvého polroka vs. Dominick Reyes

 Rizin Fighting Federation
 Rizin FF šampión poloťažkej váhy  (prvý)
 1 úspešná obhajoba
 Druhý v Rizin Grand Prixe ťažkej váhy 2015

 Gladiator Fighting Championship
 GFC šampión poloťažkej váhy (prvý)
 1 úspešná obhajoba

 ESPN
 2021 polročné MMA ocenenia: Najlepšie ukončenie prvého polroka vs. Dominick Reyes 

 MMAjunkie.com
 2021 máj Knokaut mesiaca vs. Dominick Reyes

 Muay Thai 
 2011 Český národný šampión (86.18 kg)

 Bilancia v zmiešaných bojových umeniach 
 Profesionálna bilancia 34 zápasov 30 výher 4 prehryCez knokaut 27 4Cez submisiu 3 1Cez rozhodnutie 1 0Remízy 1

VýsledokBilanciaOponentMetódaPodujatieDátumKoloČasMiestoPoznámkyVýhra32-5-1Khalil Roundtree Jr.KO (úder)UFC 3205. Oktober 202533:04T-Mobile Arena, Las Vegas United StatesVýhra31-5-1Jamahal HillTKO (údery)UFC 31118. január 202533:01Intuit Dome, Los Angeles, USAPrehra30-5-1Alex PereiraTKO (kop na hlavu a údery)UFC 30329. jún 202420:13T-Mobile Arena, Las Vegas, USAVýhra30-4-1Aleksandar RakićTKO (údery)UFC 30013. apríl 202423:17T-Mobile Arena, Las Vegas, USAPrehra29-4-1Alex PereiraTKO (lakte)UFC 29524:08Madison Square Garden, New York, USAVýhra29-3-1Glover TeixeiraSubmisia (uškrtenie)UFC 27554:32Singapore Indoor Stadium, Kallang, Singapur Výhra28-3-1Dominick ReyesKO (lakeť z otočky)UFC on ESPN: Reyes vs. Procházka24:29UFC Apex, Las Vegas, Nevada, USAVýhra27-3-1Volkan OezdemirKO (úder)UFC 25120:49UFC Fight Island, Abú Zabí, Spojené arabské emirátyVýhra26-3-1C. B. DollawayKO (údery)Rizin 2011:55Saitama Super Arena, Saitama, JaponskoVýhra25-3-1Fábio MaldonadoKO (údery)Rizin 19: Lightweight Grand Prix 1st Round11:49Edion Arena, Osaka, JaponskoVýhra24-3-1Muhammed LawalTKO (údery)Rizin 1533:02Yokohama Arena, Jokohama, JaponskoVýhra23-3-1Brandon HalseyTKO (odklepanie na údery)Rizin 1416:30Saitama Super Arena, Saitama, JaponskoVýhra22-3-1Jake HeunTKO (údery)Rizin 1314:29Saitama Super Arena, Saitama, JaponskoVýhra21-3-1Bruno Henrique CappelozzaKO (údery)Rizin 1111:23Saitama Super Arena, Saitama, JaponskoVýhra20-3-1Karl AlbrektssonTKO (údery)Rizin World Grand Prix 2017: 2nd Round19:57Saitama Super Arena, Saitama, JaponskoVýhra19-3-1Wilian Roberto AlvesTKO (údery)Fusion FN 16: Cage Fight13:41Zoner BOBYHALL, Brno, ČeskoVýhra18-3-1Mark TaniosRozhodnutie (jednohlasné)Rizin World Grand Prix 2016: 1st Round25:00Saitama Super Arena, Saitama, JaponskoVýhra17-3-1Kazuyuki FujitaKO (úder)Rizin 113:18Nippon Gaishi Hall, Nagoja, JaponskoPrehra16-3-1Muhammed LawalKO (úder)Rizin World Grand Prix 2015: Part 2 - Iza15:09Saitama Super Arena, Saitama, JaponskoVýhra16-2-1Vadim NemkovTKO (vzdanie sa)110:00Výhra15-2-1Satoshi IshiiKO (kop do hlavy a kolená)Rizin World Grand Prix 2015: Part 1 - Saraba11:36Saitama Super Arena, Saitama, JaponskoVýhra14-2-1Evgeni KondratovKO (úder)ProFC 59: Battle of Kursk 314:23Kursk Sports and Concert Complex, Kursk, RuskoVýhra13-2-1Michal FijałkaTKO (hodenie uteráka)GCF 31: Cage Fight 615:00Zoner BOBYHALL, Brno, ČeskoVýhra12-2-1Rokas StambrauskasTKO (hodenie uteráka)GCF Challenge: Back in the Fight 415:00Sportovní hala, Příbram, ČeskoRemíza11-2-1Mikhail MokhnatkinRemíza (väčšinová)Fight Nights: Battle of Moscow 1835:00Krylatskoe Sports Palace, Moskva, RuskoVýhra11-2Darko StošićTKO (údery)GCF Challenge: Cage Fight 511:09Zoner BOBYHALL, Brno, ČeskoVýhra10-2Tomáš PenzTKO (letiace koleno a údery)GCF 28: Cage Fight 410:41Zoner BOBYHALL, Brno, ČeskoVýhra9-2Viktor BogutzkiSubmisia (uškrtenie)GCF 27: Road to the Cage12:17Clarion Congress Hotel, Praha, ČeskoVýhra8-2Martin ŠolcKO (letiace koleno)GCF 26: Fight Night34:00Clarion Congress Hotel, Praha, ČeskoVýhra7-2Oliver DohringTKO (údery)Rock the Cage 41N/AMehrzweckhalle, Greifswald, NemeckoPrehra6-2Abdul-Kerim EdilovTechnická submisia (uškrtenie)Fight Nights: Battle of Moscow 1211:56Luzhniki Sports Palace, Moskva, RuskoVýhra6-1Radovan EstocinKO (letiace koleno a údery)GCF 23: MMA Cage Fight 210:26Zoner BOBYHALL, Brno, ČeskoVýhra5-1Josef ŽákTKO (zastavenie zápasu lekárom)GCF 19: Back in the Fight 21N/ASportovní hala, Příbram, ČeskoPrehra4-1Bojan VeličkovićTKO (údery)SFC 1: Balkan Fighter Night1N/ABelehrad, SrbskoVýhra4-0Strahinija DenićSubmisia (škrtenie nohami)Ring Fight Brno12:10Zoner BOBYHALL, Brno, ČeskoVýhra3-0Martin VanišTKO (údery)GCF 17: Big Cage Ostrava 212:48Bonver Arena, Ostrava, ČeskoVýhra2-0Vladimír EisKO (koleno)GCF 15: Justfight Challenger11:02LD Stara Role, Karlovy Vary, ČeskoVýhra1-0Stanislav FuteraKO (úder)GCF 10: Battle in the Cage10:53Sportovní Hala TJ Auto Škoda, Mladá Boleslav, Česko

 Referencie 

 Iné projekty 

 Externé odkazy 
Jiří Procházka na portáli Sherdog
Jiří Procházka na oficiálnej webstránke UFC

 Zdroj 

Kategória:Súťažiaci v MMA
Kategória:Thajboxeri
Kategória:Českí športovci